<classify> KULWA MZEE-DAR ES SALAAM WATOTO, akiwamo mmoja wa miaka 10, wameieleza Mahakama ya HakimuMkazi Kisutu, walivyoshuhudia baba yao wa kambo, Godfrey Nkwambi, akimnyongamama yao Bahati Hussein. Watoto hao, huku wengine wakibubujikwa machozi, walitoa ushahidihuo jana katika kesi ya mauaji inayomkabili Nkwambi Mahakama ya Hakimu MkaziKisutu mbele ya Msajili Pamela Mazengo. Akiongozwa na Wakili wa Serikali, Erick Shija, mtoto mwenye umriwa miaka 10, alidai yeye hulala chumbani kwa mama yake chini kwenye godoropamoja na mdogo wake wakati mama yake na baba huyo hulala kitandani. Siku hiyo usiku nilishtuka nikamuona Godfrey akimnyonga mamana aliniambia nisipige kelele na mama yangu alikuwa akitikisa miguu huku akitoasauti kwa mbali. Nilimuona Godfrey akifanya hivi alafu hivi akionesha hakimuhuku mikono yake ikiwa imeshika kichwa na kidevu na kujizungusha, mama alikuwaakipiga miguu kitandani na kutoa kelele kwa mbali, God akanambia nisipigekelele, mimi nikanyamaza, nikamuona God akitoka nje, sikujua kilichoendeleakwani niliendelea kulala hadi asubuhi. Asubuhi nilimuacha mama yangu akiwa bado amelala,nikatoka nje kusafisha meno nikaendakucheza, alidai. Shahidi huyo alidai siku hiyo hakumuona Godfrey na hakujuaalipokwenda na baadaye alisikia watu wakilia nyumbani kwao na ndipo ndugu zakewalipomwambia kuwa mama yao amefariki. Mtoto mwingine wa marehemu mwenye miaka 15, alidai mama yake alifariki Juni 21, mwaka 2014ambapo Juni 20 mwaka huo alipotoka kucheza alikuta baba yake mshtakiwa, mamayake na watu wengine wakiwa wamekaa katika mkeka nyumbani kwao Ulongoni. Dada yangu, aliniambia kulikuwa na ugomvi kati ya baba namama yangu ambao ulisuluhishwa na kwisha na baadaye nilimshuhudia baba mshtakiwaakimpa fedha mama akanunue mboga kwaajili ya chakula cha usiku. Saa 5 usiku nilienda kuwalaza wadogo zangu chumbani kwa mamana mimi nilienda kulala chumbani kwangu na mtoto wa mama mdogo. Usiku nilishtuka nikasikia mama na Godfrey wanagombana,mtoto wa mama mdogo alikuwa anaogopa, nikamwambia yataisha sisi tulale, tukabakimacho kitandani, mtoto wa mama mdogo akabanwa na haja ndogo, hivyo tukatoka njekujisaidia, alidai. Alidai walipotoka nje walimuona Godfrey akiwa amekaa katika kochisebuleni akiwa amevaa kipensi, shati begani huku akimiminikwa na jasho nakuwahoji wanapokwenda. Sisi tulimjibu tunaenda kujisaidia, akasema haya, tuliporuditukasikia Godfrey akifungua mlango wa sebuleni na kutoka nje, sisi tulijifichanyuma ya mlango wa sebuleni, tulimsikia Godfrey akimgongea mpangaji wa chumbacha nje na kumuuliza kama alisikia kelele, yule mpangaji akamwambia hakusikiakelele, alidai shahidi. Alidai baadae walienda kulala, asubuhi aliamshwa na mama mwenyenyumba ambaye alimtaka achukue beseni la vyombo apeleke chumbani kwa mama yake. Huku akitokwa na machozi, shahidi huyo alidai aligonga mlango,lakini mama yake hakuitikia na alipoingia ndani alimkuta mama yake amelala, akiwaamefunikwa shuka jeupe na kanga kichwani, alimtikisa hakuamka na akatoka njeakipiga kelele. Nilikuta mama kalala, niliendelea kumwamsha bila mafanikio, nikamfunuaalikuwa hajavaa nguo, nikamshika kifua kuona kama roho yake inadunda, ilikuwahaidundi, nikatoka nje nikipiga kelele, mama mwenye nyumba aliniulizanikamwambia mama yangu ahemi amefunikwa nguo, majirani walikuja na kumwangalia,wakasema atakuwa amezimia, wakamvalisha nguo na kumpeleka hospitali. Watu waliorudi hospitali waliniambia kuwa mama amekufa naalinyongwa, mama alinyongwa na Godifrey kwa sababu alishawahi kumtamkia kuwaatamuua yeye na familia yake kwani hataki kuiona. Mama pia alishawahi kunambia kwamba, mwanangu nikifaGodfrey ndio kaniua, alidai. Mtoto mwingine ambaye alikuwa akimwita marehemu shangazi,aliieleza mahakama kwamba wawili hao walikuwa na ugomvi na kuwa Godfrey alikuwaakimtuhumu Bahati kuwa na mahusiano ya kimapenzi na jirani yao.  <topic>: kitaifa 